Frendejä, kundeja

Frendejä, kundeja () on brittiläisen kirjailijan Cathy Hopkinsin kirjoittama kirjasarja. Se kertoo pohjoislontoolaisten tyttöjen Lucyn, Nestan, Izzien ja TJ:n elämästä. Ensimmäinen suomenkielinen Frendejä, kundeja -sarjan kirja ilmestyi vuonna 2008 ja viimeinen ilmestyi 2010. Suomessa sarjaa on julkaissut Otava ja suomentanut Peikko Pitkänen. == Frendejä, kundeja -kirjat == * Mates, Dates and Inflatable Bras (suom. Frendejä, kundeja ja biletoppeja) * Mates, Dates and Cosmic Kisses (suom. Frendejä, kundeja ja tähtihetkiä) * Mates, Dates and Portobello Princesses (suom. Frendejä, kundeja ja luksuselämää) * Mates, Dates and Sleepover Secrets (suom. Frendejä, kundeja ja pyjamabileitä) * Mates, Dates and Sole Survivors (suom. Frendejä, kundeja ja muotiguruja) * Mates, Dates and Mad Mistakes (suom. Frendejä, kundeja ja megamokia) * Mates, Dates and Pulling Power (suom. Frendejä, kundeja ja vetovoimaa) * Mates, Dates and Tempting Trouble (suom. Frendejä, kundeja ja väärinkäsityksiä) * Mates, Dates and Great Escapes (suom. Frendejä, kundeja ja irtiottoja) * Mates, Dates and Chocolate Cheats (suom. Frendejä, kundeja ja suklaasydämiä) * Mates, Dates and Diamond Destiny (suom. Frendejä, kundeja ja iltapukuja) * Mates, Dates and Sizzling Summers (suom. Frendejä, kundeja ja rusketusraitoja) * Mates, Dates and The Secret Story * Mates, Dates and Guide to Life * Mates, Dates and Saving the Planet * Mates, Dates and Flirting * Mates, Dates and You == Päähenkilöt == * Lucy Lovering on pieni tyttö, joka asuu Lontoossa. Hänellä on sama syntymäpäivä kuin isällään, 24. toukokuuta. Hänellä on vaaleat hiukset ja siniset silmät. Lucyn isä omistaa terveyskaupan, minkä vuoksi heillä syödään omituisia ja terveellisiä ruokia. Lucy haluaa muotisuunnittelijaksi ja hän tekeekin vaatteita sekä itselleen että ystävilleen. Lucy pitää myös vitsien kertomisesta. Hänellä on isoveljet Steve ja Lal, ja hän tapailee Tonya useita kertoja sarjan aikana. Lucy tapailee hetken aikaa myös Danielia, joka vaikuttaa täydelliseltä mutta paljastuukin myöhemmin kontrollifriikiksi. Lucy ja Tony kehittävät myöhemmin välilleen oikean suhteen. * Isobel ”Izzie” Foster on tummahiuksinen ja pitkä tyttö, joka pitää horoskoopeista ja ennustamisesta. Hänen syntymäpäivänsä on 26. tammikuuta. Hän ennustaa itselleen ja ystävilleen Tarot-korteista ja lukee heille heidän horoskooppinsa. Izziestä tulee kasvissyöjä ja hän rakastaa Lucyn perheen elämäntyyliä. Hän haluaa laulaja- lauluntekijäksi ja laulaa yhtyeessä nimeltä King Noz. Hänen vanhempansa ovat eronneet ja menneet naimisiin uusien kumppaneidensa kanssa. Izzie asuu äitinsä ja isäpuolensa Anguksen kanssa, jolla on kaksi aikuista tytärtä. Izzien isä on naimisissa Annan kanssa, ja heillä on poika, Izzien velipuoli Tom. Izzie menee aluksi ulos Markin kanssa, mutta tämä ei vastaa hänen soittoihinsa. Seuraavaksi hän tapaa Benin, joka soittaa myös King Nozissa, ja he alkavat tapailla. He eroavat myöhemmin ja Izzie käy läpi vaiheen, jonka aikana hän juo, polttaa tupakkaa ja käy ulkona tyypillisen ”pahan” pojan Josh Harperin kanssa. Hän huomaa kuitenkin virheensä myöhemmin ja he eroavat. * Nesta Williams on kaunis tyttö, jolla on silkinsileät mustat hiukset ja tumma iho. Hänen syntymäpäivänsä on 18. elokuuta. Hänen isänsä on italialainen elokuvaohjaaja ja äitinsä jamaikalainen, televisiossa työskentelevä uutistenlukija. Aluksi Nesta haluaa malliksi, mutta myöhemmin hän haluaisi työskennellä näyttelijänä. Nestan ystävät pitävät tätä joskus pinnallisena, mikä häiritsee häntä paljon. Nestalla on myös ystäviensä mielestä suuri suu. Hän teeskentelee vaikeissa tilanteissa olevansa elokuvan sankaritar. Hän on ystäviensä mielestä todella kaunis, ja monet pojat ovat sen vuoksi kiinnostuneita hänestä. Vaikka hän on tapaillut ja suudellut usean pojan kanssa, vain muutamaa hän on tapaillut vakavasti: Simonia, Lukea ja myöhemmin Luken parasta ystävää Wiliamia. Nesta asuu vanhempiensa ja velipuolensa Tonyn kanssa. * Theresa Joanne ”TJ” Watts liittyy porukkaan, kun hänen paras ystävänsä Hannah muuttaa Etelä-Afrikkaan. Hänestä ja Lucysta tulee hitaasti ystäviä ja pian hänestä tulee yksi porukan jäsenistä. Hänen syntymäpäivänsä on 24. marraskuuta. Hänen vanhemmat ovat iäkkäämpiä kuin suurin osa hänen ikäistensä vanhemmista, koska hän oli ”vahinkolapsi”. TJ:n isä on erittäin ankara, ja kaikki kutsuvat tätä Kammo Isiksi. Hän ei pidä siitä, että TJ tuo kavereitaan kylään, ja valittaa aina metelistä. TJ on uskomattoman älykäs, mutta myös ujo, varsinkin poikien läsnä ollessa. Hän sanoo, että muuttuu poikien seurassa humanoidityttö Noolaksi. Hän pitää lukemisesta ja ahmii kirjoja. Hän pitää myös kirjoittamisesta: hänestä tuleekin koulun lehden päätoimittaja ja hän haluaa toimittajaksi tai kirjailijaksi. TJ tapailee aluksi Lucyn veljeä Steveä. Hänellä on myös muutamat treffit Ollien ja Nestan entisen poikaystävän Luken kanssa. == Lähteet == ==Aiheesta muualla == * Goodreads.comin kirjasarjaesittely. Luokka:Nuortenkirjat Luokka:Kirjasarjat